Tercera Edició de Corresponsals Juvenils Alcàsser: Obert el termini d’inscripció
dc., 10/01/2024 - 13:18

Des de la Regidoria de Joventut de l’Ajuntament d’Alcàsser volem anunciar que comencem amb la tercera edició del programa de corresponsals del curs 2023 – 2024. 

Els corresponsals són un grup de joves que realitzen la funció voluntària de fer d'enllaç entre l'administració i la joventut per a difondre la informació generada als serveis d'informació juvenils (com pot ser l'Espai Jove -CIJ, Ajuntament, etc.) entre els seus iguals, així com detectar i transmetre les necessitats reals de la joventut.

Aquest programa fomenta la participació juvenil i el treball en equip fent que els joves assumisquen un rol protagonista i actiu.

Qui pot ser Corresponsal?

• Joves de entre 12 i 18 anys amb ganes de participar, mobilitzar-se, que siguen actius, amb ganes de fer i canviar les coses i amb idees noves. 

• Que estiguen en un centre educatiu, associació, o grups, que vulguen aportar i assumir tasques. 

• Amb disponibilitat de temps per a desenvolupar les seues funcions com a corresponsals. 

IMPRESCINDIBLE ser una persona responsable i respectar les normes del grup i el reglament de l’Espai Jove. En cas de que no siga així el personal tècnic de joventut es reservarà el dret d’expulsió del mateix.  

Cóm puc entrar en el procés de selecció?

Si estàs interessat o interessada pots accedir a través del portal de reserves de l’Auntament emplenant un formulari i enviant la inscripció i una carta de presentació / motivació. 

Tindràs que enviar-lo al correu espaijove@alcasser.es o dur-lo a l’espai Jove.  

1\. Fer la reserva online al portal de reserves

2\. Formulari d’inscripció, amb el model d’acceptació de les bases i l’autorització materna/paterna.

3\. Carta de presentació/redacció expressant les teues motivacions. Màxim un full per davant i per darrere. (Descarregar del portal reserves)

El termini de presentació d’inscripcions de corresponsals, estarà obert fins al 22 de gener de 2024 a las 23:59. 

Per a més informació, contactar amb l’ Espai Jove via telefònica 664668010 o via correu electrònic espaijove@alcasser.es.